Альфрэд Лямпэ, да арышту якога спрычыніўся Міцэнмахер, па стане на 1938-ы адбываў 15-гадовы тэрмін у польскай турме, але ў рэзалюцыі аб роспуску КПП яго ўсё роўна назвалі здраднікам і правакатарам. Аднак лёсу таварышаў ён не падзяліў — пасля вераснёўскай паразы трапіў у заняты Саветамі Беласток, наладзіў кантакт з Вандай Васілеўскай і ў выніку стаў адным з арганізатараў Саюза польскіх патрыётаў і дывізіі Касцюшкі. Ён памёр ад сардэчнага прыступу ў Маскве 10 снежня 1943 года.